Diari Oficial de la Generalitat Valenciana


Sumari del DOGV 3706, del 10-03-2000 (2000/1562)

Notificació de la Resolució de 18 de novembre de 1999, del director de l’Àrea de Producte de l’Agència Valenciana del Turisme, per la qual es dóna de baixa com a establiment turístic el Càmping La Dorada de Xeraco.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3706

Data del DOGV
:   10-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1562


Organisme emissor
:   Agència Valenciana del Turisme

Tipus de document
:   Anunci

Notificació de la Resolució de 18 de novembre de 1999, del director de l'Àrea de Producte de l'Agència Valenciana del Turisme, per la qual es dóna de baixa com a establiment turístic el Càmping La Dorada de Xeraco. [2000/F1562]
  
Per no haver estat possible notificar de forma personal i directa a l'interessat la Resolució del director de l'Àrea de Producte de l'Agència Valenciana del Turisme, amb data 18 de novembre de 1999, recaiguda sobre l'expedient de baixa de l'establiment turístic Càmping La Dorada, es publica en el Diari Oficial de la Generalitat Valenciana, a efectes del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 de gener de 2000.- El director de l'Àrea de Producte: Víctor Yepes Piqueras.
  
«Resolució del director de l'Àrea de Producte de l'Agència Valenciana del Turisme, per la qual es dóna de baixa com a establiment turístic el Càmping La Dorada de Xeraco, CT-16-V.
  
Vist l'escrit presentat pel senyor Ramón Sancho Miñana, titular de l'establiment Càmping La Dorada de Xeraco, avinguda dels Borrons, 64, la signatura d'identificació del qual és CT-16-V, en què sol·licita la baixa de l'establiment mencionat per cessament en l'activitat pròpia de càmping.
  
Tenint en compte que:
  
Primer
  
En data 24 de juliol de 1999 la Inspecció del Servei Territorial de Turisme de València va visitar el Càmping La Dorada i va comprovar que no estava funcionant, i que s'hi exhibia un cartell on es publicitava la pròxima construcció d'un grup d'apartaments.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa com a establiment turístic el Càmping La Dorada, situat a Xeraco, a l'avinguda dels Borrons, 64, amb signatura CT-16-V.
  
La qual cosa es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra aquesta resolució, que no posa fi a la via administrativa, podrà interposar-se un recurs d'alçada davant del president executiu de l'Agència Valenciana del Turisme durant el termini d'un mes, comptador des de l'endemà de la notificació d'aquesta, d'acord amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.